Diari Oficial de la Generalitat Valenciana


Sumari del DOGV 5955, del 16-02-2009 (2009/1600)

RESOLUCIÓ de 12 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Cinematografia i de les Arts Audiovisuals i l'Institut Valencià de Cinematografia Ricardo Muñoz Suay, per a fomentar la producció, distribució i promoció de la indústria cinematogràfica i audiovisual en llengua cooficial diferent del castellà.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5955

Data del DOGV
:   16-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1600


Data del document
:   12-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de Cinematografia Ricardo Muñoz Suay
    * indústria cinematogràfica
    * indústria audiovisual
    * cooperació administrativa
    * administració central

RESOLUCIÓ de 12 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut de la Cinematografia i de les Arts Audiovisuals i l'Institut Valencià de Cinematografia Ricardo Muñoz Suay, per a fomentar la producció, distribució i promoció de la indústria cinematogràfica i audiovisual en llengua cooficial diferent del castellà. [2009/1600]  
L'Institut de la Cinematografia i de les Arts Audiovisuals i l'Institut Valencià de Cinematografia Ricardo Muñoz Suay han subscrit, després de la tramitació prèvia reglamentària, el 12 de novembre de 2008, el conveni de col·laboració per a fomentar la producció, distribució i promoció de la indústria cinematogràfica i audiovisual en llengua cooficial diferent del castellà.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0134/2009, i que figura com a annex d'esta resolució.  
València, 12 de febrer de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre el Ministeri de Cultura i la Conselleria de Cultura i Esport de la Comunitat Valenciana per a fomentar la producció, distribució i promoció de la indústria cinematogràfica i audiovisual en llengua cooficial diferent del castellà.  
Madrid, 12 de novembre de 2008  
Reunits  
Per una part, Fernando Lara Pérez, director general de l'Institut de la Cinematografia i de les Arts Audiovisuals (ICAA), organisme autònom adscrit al Ministeri de Cultura, que actua en nom i representació de l'Institut, segons el nomenament efectuat pel Reial Decret 2414/2004, de 30 de desembre (BOE del 31 de desembre), i d'acord amb les atribucions que li conferixen les disposicions vigents.  
Per l'altra part, José Luis Radoselovics Arance, director gerent de l'Institut Valencià de Cinematografia Ricardo Muñoz Suay (IVAC), que actua en representació de l'Institut en virtut de les atribucions conferides en la Llei de la Generalitat Valenciana 5/1998, de 18 de juny, de Creació de l'Institut Valencià de Cinematografia Ricardo Muñoz Suay (DOGV núm. 3.270, de 23 de juny de 1998).  
Exposen  
Primer. Que el Ministeri de Cultura, a través de l'Institut de la Cinematografia i de les Arts Audiovisuals (ICAA), té assignades, entre d'altres funcions, el foment, la promoció i l'ordenació de les activitats cinematogràfiques i audiovisuals espanyoles en els aspectes de producció, distribució exhibició i promoció, així com la cooperació amb les comunitats autònomes en matèria de cinematografia i arts audiovisuals, d'acord amb aquelles.  
Segon. Que la Conselleria de Cultura i Esport del Govern de la Generalitat Valenciana, a través de l'Institut Valencià de Cinematografia Ricardo Muñoz Suay (IVAC), té com un dels seus objectius promoure, difondre, protegir i fomentar la cinematografia i la creació audiovisual.  
Tercer. Que la Llei 51/2007, de 26 de desembre, de Pressupostos Generals de l'Estat per a l'any 2008, dins de l'aplicació pressupostària 15.916.751G.159, preveu una partida denominada «Per a l'establiment d'ajudes o crèdits a transferir per mitjà de convenis als organismes competents de les comunitats autònomes amb llengua pròpia diferent del castellà, a fi de fomentar la producció, distribució i promoció de la indústria cinematogràfica i audiovisual en les llengües cooficials», per un import de 2.500.000,00 euros.  
Quart. Que el criteri considerat per a realitzar la distribució entre les comunitats autònomes amb llengua cooficial diferent del castellà és la inversió feta durant l'any 2007 per cada una en el foment de la cinematografia en la dita llengua. El percentatge que representa eixa quantitat sobre la suma total de les inversions fetes per totes les comunitats autònomes amb llengua pròpia és el que s'aplica a la quantitat consignada en la partida pressupostària per a obtindre l'import individualitzat de la subvenció.  
Per tot això, les parts acorden firmar el present conveni d'acord amb les clàusules següents:  
1ª. Objecte. L'objecte del present conveni és canalitzar la col·laboració entre el Ministeri de Cultura i la Conselleria de Cultura i Esport del Govern de la Generalitat Valenciana per a establir les condicions i els compromisos aplicables a la subvenció establida amb eixe fi en la Llei 51/2007, de 26 de desembre, de Pressupostos Generals de l'Estat per a l'any 2008.  
Este conveni té el caràcter de bases reguladores de la concessió de la subvenció, a l'efecte del que disposa l'article 28.1 de la Llei 38/2003, de 17 de novembre, General de Subvencions.  
2ª. Crèdit i import. La despesa de l'esmentada subvenció s'imputa a l'aplicació pressupostària 79.297.992Z.040. D'acord amb el criteri de distribució establit en l'expositiu quart d'este conveni, la quantitat ascendix a 167.000,00 euros.  
3ª. Activitats subvencionables. Són objecte de subvenció les activitats realitzades per la Conselleria de Cultura i Esport del Govern de la Generalitat Valenciana durant l'exercici 2008 la destinació de les quals siga, d'acord amb la finalitat per a la qual es concedix la subvenció, el foment de la producció, la distribució i la promoció de la indústria cinematogràfica i audiovisual en valencià. Són subvencionables totes les despeses realitzades, i es consideren com a tals les produïdes en l'exercici 2008.  
4ª. Forma de pagament. Per al finançament de les actuacions subvencionades, el Ministeri de Cultura (ICAA) farà efectiu el pagament d'una sola vegada, després de la firma del conveni.  
5ª. Forma i termini de justificació. La justificació de la subvenció s'haurà de fer per mitjà del present compte justificatiu:  
- Una memòria d'actuació, justificativa del compliment de les condicions establides en el present conveni, amb la indicació de les activitats realitzades.  
- Una memòria econòmica composta per la relació classificada de les despeses de les activitats dutes a terme, amb la identificació del perceptor i de l'import corresponent.  
El període de justificació finalitzarà el 31 de març de 2009, tot i que el termini es podrà ampliar per acord de les parts.  
6ª. Vigència. El present conveni entra en vigor des del moment de la firma i estarà vigent fins a la justificació total de la subvenció o el reintegrament per incompliment de la justificació establida en l'apartat anterior.  
7ª. Infraccions i sancions. El règim d'infraccions i sancions administratives aplicables és l'establit en el títol IV de la Llei General de Subvencions.  
8ª. Règim jurídic. El present conveni té naturalesa administrativa. Les qüestions litigioses que puguen sorgir en la interpretació, el compliment i l'eficàcia del present conveni són del coneixement i la competència de l'orde jurisdiccional contenciós administratiu.  
Com a prova de conformitat i per a la deguda constància d'allò convingut, es firma el present document, en dos exemplars, en el lloc i la data indicats al principi.  
El director general de l'Institut de la Cinematografia i de les Arts Audiovisuals: Fernando Lara Pérez.  
El director gerent de l'Institut Valencià de Cinematografia Ricardo Muñoz Suay: José Luis Radoselovics Arance.